**Eesti Erametsaliidu (EEML) PEFC grupisertifikaadi liikmeks saamise ja välja arvamise kord**

Grupiga liitmise kord

* EEML PEFC grupiga liitumiseks peab metsaomanik esitama läbi metsaühistu EEML-ile avalduse.
* Avalduse esitamise eelduseks on metsaomaniku soov end läbi metsaühistu EEML PEFC grupisertifikaadiga liita.
* Avalduse koos metsamaa andmetega vaatab üle EEML poolt määratud kontrollüksus.
* Enne otsuse tegemist saadab kontrollrühm liituda soovivale metsaomanikule/maaomaniku esindajale kokkusaamise kutse (kohtumise võib läbi viia veebi teel, telefoni teel, füüsilise kohtumise teel) vastavalt maaomanikule sobival viisil. Kontrollrühm edastab kohtumise eel suunavad küsimused\* ja info, mida kohtumisel käsitletakse.
* Kontrollüksus esitab EEML kontrollrühmale ettepaneku liita või mitte liita (põhjus) metsaomanik EEML PEFC grupisertifikaadiga;
* EEML PEFC grupiga liitmist kinnitab EEML kontrollrühma protokoll või protokolli otsuse väljavõte, mis saadetakse EEML kontrollüksuse poolt liitunud metsaomanikule e-kirja teel;
* EEML PEFC grupisertifikaadi kontrollrühma otsustest teatab metsaomanikule EEML PEFC kontrollüksus 7 (seitsme) tööpäeva jooksul alates otsuse jõustumisest;
* EEML teatab Eesti Metsasertifitseerimise Nõukogule liitunud metsaomanikust e-kirja teel peale metsaomaniku liitmist gruppi.

Grupist välja arvamise kord

* EEML PEFC grupist välja astumiseks peab metsaomanik esitama läbi metsaühistu EEML-ile avalduse. Kuna grupi liige on võtnud endale kohustuse olla EEML PEFC grupisertifikaadi liige viis (5) aastat, siis enne viie aasta möödumist tuleb metsaomanikul esitada põhjendatud kirjalik lahkumisavaldus ning selgitus rühmast lahkumise põhjuste kohta, üks (1) kalendriaasta ette. Kirjaliku lahkumisavalduse esitanud grupi liikme staatus ning sellest tulenevad õigused ja kohustused kehtivad kuni järgmise kalendriaasta lõpuni. Sertifitseeritavate grupist väljaastumisega lõpevad kõik kokkuleppega sõlmitud grupi liikme ja Erametsaliidu vahelised kohustused.
* Avalduse vaatab üle EEML poolt määratud kontrollüksus, kes esitab EEML kontrollrühmale ettepaneku metsaomanik EEML PEFC grupisertifikaadist välja arvata.
* EEML PEFC grupist välja arvamist kinnitab EEML kontrollrühma protokoll või protokolli otsuse väljavõte, mis saadetakse EEML kontrollüksuse poolt metsaomanikule e-kirja teel;
* EEML teatab Eesti Metsasertifitseerimise Nõukogule välja arvatud metsaomanikust (ka välja arvamise põhjus) e-kirja teel peale metsaomaniku grupist välja arvamist.
* Mittevastavuste alusel grupist välja arvatud maaomanikku saab gruppi tagasi vastu võtta 12 kuu möödumisel grupist väljaarvamisest alates. Grupihaldaja viib grupisertifitseerimisest välja arvatud organisatsiooni suhtes läbi sisekontrolli enne, kui tal lubatakse uuesti grupisertifitseerimises osaleda. Sisekontrolli ei viida läbi enne kaheteistkümne kuu möödumist alates grupist välja arvamisest.

\*Mõned suunavad küsimused (sh dokumentide tutvustamine) metsaomanikule grupiga liitumisel:

* Juhtimissüsteemi ülevaate andmine - PEFC sertifikaadi nõuete täitmine (kuidas metsaomanik korraldab PEFC sertifikaadi nõuete täitmise oma süsteemis, vahendite olemasolu, andmehaldus)
* Metsamajandamise eesmärgid ja põhimõtted
* Tööohutus ja ennetusmeetmed tööde teostamisel, seire – kuidas on need metsaomanikul korraldatud
* Kohaliku kogukonnaga ja muude sidusrühmadega suhtlemine
* Jms.